News Update: สิงคโปร์ครองแชมป์ ประเทศรับมือโควิดดีที่สุดในโลก ไทยอันดับร่วงอยู่ที่ 13 - FINNOMENA
News Update: สิงคโปร์ครองแชมป์ ประเทศรับมือโควิดดีที่สุดในโลก ไทยอันดับร่วงอยู่ที่ 13
9 ส.ค. 2564

สำนักข่าวบลูมเบิร์ก รายงานการจัดอันดับสถานที่ที่สามารถปรับตัวสู้กับการแพร่ระบาดของ #โควิด19 (Covid Resilience Ranking) จากทั้งหมด 53 เขตเศรษฐกิจของโลก ประจำเดือนเมษายน เมื่อวันที่ 26 เมษายนที่ผ่านมาระบุว่า สิงคโปร์ สามารถโค่นบัลลังก์อันดับ 1 อย่างประเทศนิวซีแลนด์ ได้เป็นครั้งแรกนับตั้งแต่มีการจัดอันดับมา
รายงานระบุว่า สิงคโปร์ สามารถลดการแพร่ระบาดรายวันได้เกือบเป็นศูนย์ ผลจากการบริหารจัดการชายแดนและนโยบายกักกันโรคที่เข้มงวด ทำให้ประชาชนส่วนใหญ่สามารถใช้ชีวิตได้เป็นปกติ แม้แต่การจัดคอนเสิร์ต หรือการลงเรือสำราญ
ในเวลาเดียวกัน สิงคโปร์ ยังฉีดวัคซีนให้กับประชาชนไปแล้วครอบคลุมประชากร 1 ใน 5 ซึ่งนับเป็นสิ่งสำคัญในการควบคุมการแพร่ระบาดซึ่งชาติที่ควบคุมการแพร่ระบาดได้อย่างยอดเยี่ยมอย่าง นิวซีแลนด์ ออสเตรเลีย และไต้หวัน ยังคงขาดอยู่ในเวลานี้
อย่างไรก็ตามรายงานระบุว่าบทเรียนสำหรับเดือนเมษายนก็คือวัคซีนเพียงอย่างเดียวไม่สามารถควบคุมการแพร่ระบาดได้ โดยยกตัวอย่างหลายประเทศที่ฉีดวัคซีนในสัดส่วนการเข้าถึงวัคซีนได้ดีอย่าง ฝรั่งเศส ชิลี ก็ยังต้องเผชิญกับเชื้อกลายพันธุ์ที่แพร่ระบาด
สำหรับประเทศไทยร่วงจากอันดับ 9 ลงมาอยู่ในอันดับที่ 13 ถูกเวียดนาม ฮ่องกง และฟินแลนด์แซงหน้าขึ้นไป โดยประเเทศไทยมีคะแนนการปรับตัวกับการแพร่ระบาดอยู่ที่ 66.7 คะแนน
ที่มา: มติชน
แท็ก:
COVID-19
News Update
Singapore
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA